CELEX: E2008P0003
Language: hu
Date: 2008-02-21 00:00:00
Title: Az EFTA Felügyeleti Hatóság 2008. február 21-én indított pere az Izlandi Köztársaság ellen (E-3/08. sz. ügy)

8.5.2008   
            
            
               HU
            
            
               Az Európai Unió Hivatalos Lapja
            
            
               C 113/19
            
         Az EFTA Felügyeleti Hatóság 2008. február 21-én indított pere az Izlandi Köztársaság ellen
   (E-3/08. sz. ügy)
   (2008/C 113/16)
   A Niels Fenger és Florence Simonetti, mint meghatalmazottak által képviselt EFTA Felügyeleti Hatóság 2008. február 21-én az EFTA-Bíróságon pert indított az Izlandi Köztársaság ellen.
   Az EFTA Felügyeleti Hatóság szerint az EFTA-Bíróságnak:
   
               1.
            
            
               ki kell mondania, hogy mivel az Izlandi Köztársaság az előírt időszakon belül nem fogadta el és jelentette be a Felügyeleti Hatóságnak az Európai Gazdasági Térségről szóló megállapodáshoz csatolt II. melléklet XV. fejezete 12u. pontjában hivatkozott jogi aktus végrehajtásához szükséges intézkedéseket (az Európai Parlament és a Tanács 2004. március 31-i 648/2004/EK rendelete a mosó- és tisztítószerekről) az 1. jegyzőkönyvvel az EGT-megállapodáshoz igazítva, így nem teljesítette az EGT-megállapodás 7. cikkében foglalt kötelezettségeit, valamint
            
         
               2.
            
            
               el kell rendelnie, hogy az Izlandi Köztársaság fedezze az eljárás valamennyi költségét.
            
         Jogi és ténybeli háttér, valamint a jogi érvek igazolása:
   
               —
            
            
               Az eset a mosó- és tisztítószerekről szóló rendelet végrehajtásának elmulasztására vonatkozik.
            
         
               —
            
            
               Az EGT-megállapodás 7. cikke kimondja, hogy:
               
                  „Az e megállapodás mellékleteiben hivatkozott vagy ott szereplő jogszabályok, valamint az EGT-vegyesbizottság döntései a szerződő felekre nézve kötelező erejűek, és azok a szerződő felek belső jogrendjébe tartoznak vagy oda átültetésre kerülnek a következők szerint:
               
               
                           a)
                        
                        
                           
                              az EGK rendeletnek megfelelő aktusokat a szerződő felek belső jogrendjének részévé kell tenni;
                           
                        
                     
                           b)
                        
                        
                           
                              az EGK irányelvnek megfelelő aktusokat a szerződő felek hatóságainak megítélése szerinti formában és módon kell alkalmazni.”.
                           
                        
                     
         
               —
            
            
               Az EFTA Felügyeleti Hatóság megállapítja, hogy az izlandi kormány az előírt időszakon belül nem ültette át belső jogrendjébe a rendeletet.